«**Ես Մալալան եմ**» (անգլ.՝ I am Malala: the girl who stood up for education and was shot by the Taliban), Մալալա Յուսուֆզայի ինքնակենսագրությունը, որը գրվել է ռազմական թղթակից Քրիստինա Լեմբի հետ համահեղինակությամբ։ Յուսուֆզայը պակիստանցի ակտիվիստ է, որը հանդես է գալիս ամբողջ աշխարհում աղջիկների համար մատչելի կրթության օգտին, Խաղաղության Նոբելյան մրցանակի դափնեկիր է։

Սյուժե
------

Մալալա Յուսուֆզայը տասնվեցամյա երիտասարդ աղջիկ է, ով սիրում է դպրոց գնալ, բայց Թալիբանը մահվան սպառնալիքով աղջիկներին արգելում է սովորել։ Գրքում պատմվում է Մալալայի կյանքի ու 1947 թվականին ստեղծված և Աֆղանստանի ու Հնդկաստանի հետ սահմանակից Պակիստանի պատմության մասին։ Դրանից բացի Մալալան ներկայացնում է իր շրջապատի մարդկանց կյանքը Սվատ գետի հովիտից, իր հոր՝ Զիյաուդդին Յուսուֆզայը կյանքը, որն առանցքային դեր է ունեցել Մալալայի կյանքում։

2012 թվականի հոկտեմբերի 9-ին դպրոցական ավտոբուսը, որտեղ գտնվել է Յուսուֆզայը, կանգնեցրել են թալիբները, նրանցից մեկը երեք անգամ կրակել է Յուսուֆզայի ուղղությամբ։ Նա կենդանի է մնացել, չնայած չնչին շանսերին՝ այդ ժամանակից ի վեր դառնալով մշակույթի ու գիտելիքի իրավունքի համար պայքարի խորհրդանիշ։ 2013 թվականի հուլիսին Յուսուֆզայը ելույթ է ունեցել Միավորված ազգերի կազմակերպությունում։

Գրքի մասին
----------

«Ես այս գիրքը նվիրում եմ բոլոր այն աղջիկներին, որոնք բախվել են անարդարության հետ, բայց, ցավոք, ստիպված են եղել լռել։ Մենք միասին կհասնենք նրան, որ մեզ լսեն»,– ասում է Մալալան իր հարցազրույցներից մեկում։

«Ես Մալալան եմ» գիրքը հրատարակվել է 2013 թվականի հոկտեմբերի 8-ին Weidenfeld & Nicolson հրատարակության կողմից Մեծ Բրիտանիայում և Little, Brown and Company ընկերության կողմից ԱՄՆ-ում։ Գիրքը թարգմանվել է ավելի քան 40 լեզվով։

Մանկական հրատարակությունը լույս է տեսել 2014 թվականին *I Am Malala: How One Girl Stood Up for Education and Changed the World* խորագրով։

Նիլա Վասվանիի կողմից ձայնագրված աուդիոգիրքը (անգլ.՝ Neela Vaswani) 2015 թվականի արժանացել է «Գրեմմի» մրցանակի որպես «Լավագույն ալբոմ երեխաների համար»։

Ծանոթագրություններ
------------------

1. ↑  «I am Malala: The Girl Who Stood Up for Education and was Shot by the Taliban by Malala Yousafazi and Christina Lamb – review». theguardian.com. Վերցված է 2017 թ․ սեպտեմբերի 15-ին.
2. ↑  «Book review: 'I Am Malala' by Malala Yousafzai - The Washington Post». washingtonpost.com. Վերցված է 2017 թ․ սեպտեմբերի 15-ին.
3. ↑  «Малала Юсуфзай «Я – Малала»». *KP.RU - сайт «Комсомольской правды»* (ռուսերեն). 2014 թ․ նոյեմբերի 8. Վերցված է 2017 թ․ սեպտեմբերի 6-ին. `{{cite news}}`: `|first=` missing `|last=` (օգնություն)
4. ↑  «Вдохновение от правозащитницы Малалы Юсуфай» (ռուսերեն). Վերցված է 2017 թ․ սեպտեմբերի 6-ին.
5. ↑  «Malala Yousafzai and Christina Lamb — I Am Malala». Orion Publishing Group. Արխիվացված է օրիգինալից 2018 թ․ հուլիսի 31-ին. Վերցված է 2018 թ․ հուլիսի 30-ին.
6. ↑  «I Am Malala by Malala Yousafzai | Little, Brown and Company». Little, Brown and Company. Վերցված է 2018 թ․ հուլիսի 30-ին.
7. ↑  «I Am Malala by Malala Yousafzai». Curtis Brown. Վերցված է 2018 թ․ հուլիսի 30-ին.
8. ↑  Yousafzai, Malala (2014). *I Am Malala: How One Girl Stood Up for Education and Changed the World*. Little, Brown Books for Young Readers. ISBN 978-0-316-32793-0.
9. ↑  «India's Ricky Kej, Neela Vaswani grab Grammys» (անգլերեն). The Times of India. 2015 թ․ փետրվարի 9. Վերցված է 2015 թ․ սեպտեմբերի 6-ին.
10. ↑  «India's Ricky Kej, Neela Vaswani grab Grammys». *The Times of India*. 2015 թ․ փետրվարի 9. Արխիվացված օրիգինալից 2015 թ․ փետրվարի 11-ին. Վերցված է 2015 թ․ հունիսի 21-ին.

Արտաքին հղումներ
----------------

* Պաշտոնական կայք